CELEX: 31994D0904
Language: el
Date: 1994-12-22 00:00:00
Title: 94/904/ΕΚ: Απόφαση του Συμβουλίου της 22ας Δεκεμβρίου 1994 για την κατάρτιση καταλόγου επικίνδυνων αποβλήτων κατ’εφαρμογή του άρθρου 1 παράγραφος 4 της οδηγίας 91/689/ΕΟΚ για τα επικίνδυνα απόβλητα

Avis juridique important

|

31994D0904

94/904/ΕΚ: Απόφαση του Συμβουλίου της 22ας Δεκεμβρίου 1994 για την κατάρτιση καταλόγου επικίνδυνων αποβλήτων κατ’εφαρμογή του άρθρου 1 παράγραφος 4 της οδηγίας 91/689/ΕΟΚ για τα επικίνδυνα απόβλητα  

Επίσημη Εφημερίδα αριθ. L 356 της 31/12/1994 σ. 0014 - 0022 Φινλανδική ειδική έκδοση: Κεφάλαιο 15 τόμος 14 σ. 0156  Σουηδική ειδική έκδοση: Κεφάλαιο 15 τόμος 14 σ. 0156 

ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Δεκεμβρίου 1994 για την κατάρτιση καταλόγου επικίνδυνων αποβλήτων κατ' εφαρμογή του άρθρου 1 παράγραφος 4 της οδηγίας 91/689/ΕΟΚ για τα επικίνδυνα απόβλητα (94/904/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 91/689/ΕΟΚ του Συμβουλίου της 12ης Δεκεμβρίου 1991 για τα επικίνδυνα απόβλητα, και ιδίως το άρθρο 1 παράγραφος 4 (1),Εκτιμώντας:ότι, σύμφωνα με το άρθρο 1 παράγραφος 4 της οδηγίας 91/689/ΕΟΚ, πρέπει να καταρτιστεί κατάλογος επικίνδυνων αποβλήτων βάσει των παραρτημάτων Ι και ΙΙ και του δεδομένου ότι το απόβλητο παρουσιάζει μία ή περισσότερες από τις ιδιότητες που αναφέρονται στο παράρτημα ΙΙΙ αυτής 7ότι τα κράτη μέλη μπορούν, σε εξαιρετικές περιπτώσεις, να λαμβάνουν πρόνοια ώστε βάσει τεκμηριωμένων αποδείξεων παρασχετέων με τον κατάλληλο τρόπο από τον κάτοχο των αποβλήτων να διαπιστώνεται ότι ένα συγκεκριμένο απόβλητο του καταλόγου δεν παρουσιάζει καμία από τις ιδιότητες που αναφέρονται στο παράρτημα ΙΙΙ της οδηγίας 91/689/ΕΟΚ 7ότι ο κατάλογος θα επανεξετάζεται κατά περιόδους και, εφόσον χρειάζεται, θα αναθεωρείται με τη διαδικασία του άρθρου 18 της οδηγίας 75/442/ΕΟΚ του Συμβουλίου της 15ης Ιουλίου 1975 περί των στερεών αποβλήτων (2),ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Θεσπίζεται ο κατάλογος επικίνδυνων αποβλήτων που προσαρμόζεται στην παρούσα απόφαση.Ο κατάλογος βασίζεται στην υπόθεση ότι το απόβλητο παρουσιάζει μία ή περισσότερες από τις ιδιότητες που αναφέρονται στο παράρτημα ΙΙΙ της οδηγίας 91/689/ΕΟΚ, όσον αφορά δε τα σημεία Η3 έως Η8 του παραρτήματος αυτού, μία ή περισσότερες από τις ακόλουθες ιδιότητες:- έχει σημείο ανάφλεξης μέχρι και 55° C,- περιέχει μία ή περισσότερες ουσίες ταξινομημένες ως λίαν τοξικές σε συνολική συγκέντρωση 0,1 % ή μεγαλύτερη,- περιέχει μία ή περισσότερες ουσίες ταξινομημένες ως τοξικές σε συνολική συγκέντρωση 3 % ή μεγαλύτερη,- περιέχει μία ή περισσότερες ουσίες ταξινομημένες ως επιβλαβείς σε συνολική συγκέντρωση 25 % ή μεγαλύτερη,- περιέχει μία ή περισσότερες διαβρωτικές ουσίες ταξινομημένες ως R 35, σε συνολική συγκέντρωση 1 % ή μεγαλύτερη,- περιέχει μία ή περισσότερες διαβρωτικές ουσίες ταξινομημένες ως R 34 σε συνολική συγκέντρωση 5 % ή μεγαλύτερη,- περιέχει μία ή περισσότερες ερεθιστικές ουσίες ταξινομημένες ως R 41 σε συνολική συγκέντρωση 10 % ή μεγαλύτερη,- περιέχει μία ή περισσότερες ερεθιστικές ουσίες ταξινομημένες ως R 36, R 37, R 38 σε συνολική συγκέντρωση 20 % ή μεγαλύτερη,- περιέχει μία ή περισσότερες ουσίες γνωστές ως καρκινογόνες (κατηγορίες 1 ή 2) σε συνολική συγκέντρωση 0,1 % ή μεγαλύτερη.Άρθρο 2 Η παρούσα απόφαση απευθύνεται στα κράτη μέλη.Βρυξέλλες, 22 Δεκεμβρίου 1994.Για το ΣυμβούλιοΟ ΠρόεδροςH. SEEHOFER(1) ΕΕ αριθ. L 377 της 31. 12. 1991, σ. 20. Οδηγία όπως τροποποιήθηκε τελευταία από την οδηγία 94/31/ΕΚ (ΕΕ αριθ. L 168 της 2. 7. 1994, σ. 28).(2) ΕΕ αριθ. L 194 της 25. 7. 1975, σ. 39. Οδηγία όπως τροποποιήθηκε τελευταία από την οδηγία 91/692/ΕΟΚ (ΕΕ αριθ. L 377 της 31. 12. 1991, σ. 48).ΠΑΡΑΡΤΗΜΑ ΕΠΙΚΙΝΔΥΝΑ ΑΠΟΒΛΗΤΑ ΣΥΜΦΩΝΑ ΜΕ ΤΟ ΑΡΘΡΟ 1 ΠΑΡΑΓΡΑΦΟΣ 4 ΤΗΣ ΟΔΗΓΙΑΣ 91/689/ΕΟΚ Εισαγωγή 1. Οι διάφοροι τύποι αποβλήτων του καταλόγου ορίζονται πλήρως από τον εξαψήφιο κωδικό για το απόβλητο και την αντίστοιχη διψήφια και τετραψήφια επικεφαλίδα.2. Το γεγονός ότι ένα υλικό ή αντικείμενο περιλαμβάνεται στον κατάλογο δεν σημαίνει ότι αποτελεί απόβλητο σε όλες τις περιπτώσεις. Η εγγραφή στον κατάλογο αποκτά σημασία μόνον όταν πληρούται ο ορισμός του αποβλήτου σύμφωνα με το άρθρο 1 στοιχείο α) της οδηγίας 75/442/ΕΟΚ, εκτός αν εφαρμόζεται το άρθρο 2 παράγραφος 1 στοιχείο β) της οδηγίας.3. Τα απόβλητα που περιλαμβάνονται στον κατάλογο υπόκεινται στις διατάξεις της οδηγίας 91/689/ΕΟΚ για τα επικίνδυνα απόβλητα, εκτός αν εφαρμόζεται το άρθρο 1 παράγραφος 5 της οδηγίας.4. Σύμφωνα με το άρθρο 1 παράγραφος 4 δεύτερη περίπτωση της οδηγίας 91/689/ΕΟΚ, εκτός από τα απόβλητα που απαριθμούνται παρακάτω, όλα τα άλλα απόβλητα τα οποία, κατά τη γνώμη ενός κράτους μέλους, παρουσιάζουν κάποια από τις ιδιότητες που απαριθμούνται στο παράρτημα ΙΙΙ της οδηγίας 91/689/ΕΟΚ για επικίνδυνα απόβλητα, είναι επικίνδυνα. Οι περιπτώσεις αυτές κοινοποιούνται στην Επιτροπή και εξετάζονται με στόχο την αναπροσαρμογή του καταλόγου σύμφωνα με το άρθρο 18 της οδηγίας 75/442/ΕΟΚ.ΚΑΤΑΛΟΓΟΣ ΕΠΙΚΙΝΔΥΝΩΝ ΑΠΟΒΛΗΤΩΝ >ΘΕΣΗ ΠΗΝΑΚΑ>